Када је избио Устанак у Црној Гори придружио се Подгоричкој устаничкој чети која је формирана 18. јула. Са њом је учествовао у борби на Вељем Брду и другим борбама у подгоричком срезу. Као борац Зетског партизанског одреда учествовао је у Пљеваљској бици 1. децембра 1941. године. После битке остао је на северу Црне Горе у састав 1. црногорског комбинованог батаљона Црногорско−санџачког НОП одреда. У њему је остао све до расформирања у марту 1942. године. Истакао се у свим борбама као бомбаш.